钦定古今图书集成/明伦汇编/官常典/第647卷 > 曾造
## 钦定古今图书集成/明伦汇编/官常典/第647卷 > 曾造

按《广东通志》：“造，南丰人。性谦和平易，而执持确不可
夺。淳熙中，以韶州曹掾辟知乳源，谓养先于教，于是
籍官田及民废业几四百亩入为学产。郡士之隽者
教之创黉宫，立职长，严课试，士风翕然丕变。寻调知
乐昌，以教化为上务。迁学于城东，复籍官田供诸生。
于是乐昌文教方轨中州，士人祠于学宫。”